pythainlp/thai-financial-dataset huggingface dataset:
4. การวิจัยและพัฒนา

บริษัทฯ ได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
โดยใช้นวัตกรรมที่ล้ำหน้าและเทคโนโลยีการใส่รหัสดิจิตอลชั้นสูง
ซึ่งเป็นสิทธิบัตรเฉพาะของบริษัทผู้ร่วมโครงการได้แก่ Spacecode
(ซึ่งเป็นผู้ถือสิทธิบัตรของระบบดาวเทียมไอพีสตาร์) Nera และ ECC
(ซึ่งเป็นผู้ถือสิทธิบัตรในเทคโนโลยีบางส่วนของอุปกรณ์ปลายทางเกตเวย์และอุปกรณ์รับส่งสัญญาณ)
และได้นำเทคโนโลยีดังกล่าวมาใช้ในการให้บริการไอพีสตาร์ โดยบริษัทฯ ได้จัดส่งดาวเทียมไทยคม
4 (ไอพีสตาร์) ขึ้นสู่วงโคจรและเริ่มให้บริการเมื่อเดือนธันวาคม 2548
อย่างไรก็ตามหลังจากเริ่มให้บริการไอพีสตาร์แล้ว บริษัทฯ
ยังทำการพัฒนาเทคโนโลยีระบบไอพีสตาร์ในส่วนที่เกี่ยวข้องกับอุปกรณ์เชื่อมต่อสัญญาณอินเทอร์เน็ตทางด้านผู้ใช้งาน
(User terminal) อย่างต่อเนื่อง กล่าวคือ

1.  การพัฒนาทางด้านฮาร์ดแวร์ ทางบริษัทฯ
    ได้ร่วมมือกับผู้ออกแบบระบบอุปกรณ์เชื่อมต่อสัญญาณอินเทอร์เน็ตทางด้านผู้ใช้งาน (user
    terminal)
    ในต่างประเทศในการพัฒนาอุปกรณ์ดังกล่าวให้มีราคาและขีดความสามารถตรงกับความต้องการของลูกค้า
    และได้พัฒนาอุปกรณ์รับส่งสัญญาณมาถึงรุ่นที่ 4
    โดยอุปกรณ์รุ่นแรกจะเป็นการทดลองตลาดและทดสอบการใช้งานต่างๆ ของระบบ รุ่นที่ 2
    เป็นรุ่นที่ปรับปรุงข้อบกพร่องต่างๆ ที่เกิดจากการใช้งานของรุ่นที่ 1 ส่วนรุ่นที่ 3
    จะเป็นรุ่นที่ใช้งานอยู่ในปัจจุบัน โดยใช้เทคโนโลยี ASIC (Application Specific
    Integrated Circuit) ซึ่งออกแบบเฉพาะสำหรับระบบ IPSTAR
    เพื่อลดต้นทุนในการผลิตและเพิ่มศักยภาพใหม่ๆ ให้กับอุปกรณ์
    สำหรับการพัฒนาอุปกรณ์รับส่งสัญญาณรุ่นที่ 4 คาดว่าจะทดสอบแล้วเสร็จในเดือนมีนาคม 2550
    และจะเริ่มผลิตออกจำหน่ายได้ภายในเดือนเมษายน 2550 ซึ่งอุปกรณ์รับส่งสัญญาณรุ่นที่ 4
    จะมีต้นทุนการผลิตที่ต่ำกว่าอุปกรณ์รุ่นที่ 3

2.  การพัฒนาทางด้านซอฟแวร์ บริษัทฯ เห็นว่าซอฟแวร์เปรียบเสมือนหัวใจการทำงานของระบบ
    จึงได้ร่วมมือกับผู้ออกแบบระบบอุปกรณ์เชื่อมต่อสัญญาณอินเทอร์เน็ตทางด้านผู้ใช้งาน (User
    Terminal) ใน ต่างประเทศในการพัฒนาซอฟแวร์สำหรับอุปกรณ์รับส่งสัญญาณขึ้นเอง โดยในปี
    2549 ได้ทำการพัฒนาซอฟแวร์เพิ่มเติมในส่วนของ IP Multicast
    เพื่อให้อุปกรณ์รับส่งสัญญาณสามารถรองรับการใช้งานในรูปแบบ Voice, Data และ Video
    นอกจากนี้ยังได้ทำการพัฒนาและปรับปรุงซอฟแวร์ในส่วนของระบบ TCP Acceleration
    ในอุปกรณ์รับส่งสัญญาณรุ่นที่ 4
    เพื่อเพิ่มประสิทธิภาพในการรับส่งข้อมูลให้ใกล้เคียงกับอุปกรณ์รับส่งสัญญาณรุ่นที่ 3

3.  ตารางแสดงค่าใช้จ่ายในการวิจัยและพัฒนาสำหรับบริการสื่อสารดาวเทียมในปี 2547-2549

    (หน่วย: ล้านบาท)

  ------------------- ----------------- ----------------- -----------------
  รายจ่าย              2547              2548              2549

  การวิจัยและพัฒนา       168.28            73.43             17.27
  ------------------- ----------------- ----------------- -----------------
10. การควบคุมภายใน

ในการประชุมคณะกรรมการบริษัทครั้งที่ 2/2550 เมื่อวันที่ 23 กุมภาพันธ์ 2550
โดยมีคณะกรรมการตรวจสอบเข้าร่วมประชุมด้วย
คณะกรรมการได้ประเมินความเพียงพอของระบบการควบคุมภายในด้านต่างๆ 5 ด้านคือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตามแล้ว เห็นว่าบริษัทฯ
มีการควบคุมภายในเพียงพอและมีการพัฒนาด้านการบริหารความเสี่ยงที่เหมาะสมแล้ว
ทั้งนี้กรรมการตรวจสอบได้แสดงความเห็นในรายการคณะกรรมการตรวจสอบ ตามเอกสารแนบ 3

บริษัทฯ มีส่วนงานตรวจสอบภายใน ที่มีความเป็นอิสระ (Independence)
โดยการรายงานตรงต่อคณะกรรมการตรวจสอบในด้านการประเมินการให้ความมั่นใจและการให้คำปรึกษาในส่วนที่เกี่ยวกับระบบควบคุมภายใน
การบริหารความเสี่ยงและการกำกับดูแลกิจการที่ดี
ทั้งนี้ส่วนงานตรวจสอบภายในได้จัดให้มีระบบตรวจสอบดังกล่าวอย่างเพียงพอและมีประสิทธิภาพตรงตามวัตถุประสงค์ที่วางไว้ทั้งของบริษัทฯ
และบริษัทย่อย

ส่วนงานตรวจสอบภายในรวมทั้งบริษัท ไพร้ซวอเตอร์เฮาส์คูเปอร์ส เอบีเอเอส จำกัด
ซึ่งเป็นผู้ตรวจสอบงบการเงินประจำปี 2549 ได้ให้ความเห็นว่า
ไม่พบข้อบกพร่องที่มีสาระสำคัญเกี่ยวกับระบบควบคุมภายในของบริษัทฯ แต่อย่างใด
ส่วนที่ 2

บริษัทที่ออกหลักทรัพย์

  ----------------------- --- -----------------------------------------------
  ชื่อบริษัท                  :   บริษัท ชินแซทเทลไลท์ จำกัด (มหาชน) (“SATTEL”)

  ลักษณะการประกอบธุรกิจ      :   ดำเนินธุรกิจให้บริการสื่อสารดาวเทียมและบริการที่เกี่ยวเนื่อง
                              ธุรกิจอินเทอร์เน็ต ธุรกิจโทรศัพท์ และ
                              ธุรกิจบริการจัดพิมพ์และเผยแพร่สมุดโทรศัพท์

  ที่ตั้งสำนักงานใหญ่           :   เลขที่ 414 ถนนพหลโยธิน แขวงสามเสนใน เขตพญาไท จังหวัด
                              กรุงเทพมหานคร 10400

  เลขทะเบียนบริษัท           :   บมจ. 163

  โฮมเพจบริษัท              :   www.thaicom.net

  โทรศัพท์                  :   (02) 596-5060

  โทรสาร                  :   (02) 591-0705
  ----------------------- --- -----------------------------------------------
6. โครงการในอนาคต

การให้บริการดาวเทียมสื่อสาร

บริษัทฯ มีปณิธานที่จะสร้างสรรค์และพัฒนาผลิตภัณฑ์และบริการ อย่างต่อเนื่อง
และมีความมุ่งมั่นที่จะพัฒนาเทคโนโลยีการสื่อสารดาวเทียมของไทยให้ทัดเทียมกับนานาอารยประเทศ
โดยบริษัทฯ และดาวเทียมไทยคม
ได้รับการยอมรับว่าเป็นผู้บุกเบิกและเป็นผู้นำในการให้บริการดาวเทียมในลำดับต้นๆ
ของภูมิภาคเอเชีย-แปซิฟิก

นอกจากนี้ โครงการดาวเทียมไอพีสตาร์ ยังได้รับรางวัลต่างๆ มากมาย
จากหลายสถาบันในระดับนานาชาติ อาทิ รางวัล “2006 Industry Innovator for
Technology Development and Application”
ซึ่งเป็นรางวัลนวัตกรรมดีเด่นของวงการดาวเทียมโลก
“ประเภทการพัฒนาเทคโนโลยีและแอพพลิเคชั่น”
จากสมาคมผู้ประกอบการวิชาชีพดาวเทียมนานาชาติ (Society of Satellite Professional
International หรือ SSPI) ประจำปี 2549

ปัจจุบันอุปกรณ์ปลายทางไอพีสตาร์ (User Terminal) ได้ถูกพัฒนามาถึงรุ่นที่ 4 แล้ว
ซึ่งทำให้มีประสิทธิภาพในการทำงานสูงขึ้นอีกทั้งลดต้นทุนการผลิตด้วย (รายละเอียดตามหัวข้อ 4.
การวิจัยและพัฒนา) นอกจากนั้นบริษัทฯ ยังได้พัฒนาบริการที่ใช้กับเทคโนโลยีไอพีสตาร์ เช่น IP
HDTV คือให้บริการสมาชิกรายการคุณภาพสูงระดับ HDTV
ซึ่งจะให้ความคมชัดมากกว่ารายการโทรทัศน์ทั่วไป
โดยจะส่งผ่านสัญญาณรายการผ่านดาวเทียมไอพีสตาร์ซึ่งคาดว่าจะเริ่มให้บริการได้ในปี 2550

โครงการไอพีสตาร์กำลังดำเนินการขยายพื้นที่บริการและติดตั้งสถานีควบคุมเครือข่ายให้ครบ 14
ประเทศ ตามแผน

การให้บริการโทรคมนาคมในประเทศลาวและกัมพูชา

บริษัทฯ ให้บริการโทรคมนาคม เช่น โทรศัพท์พื้นฐาน โทรศัพท์เคลื่อนที่
บริการโทรศัพท์ทางไกลในประเทศ/ระหว่างประเทศ บริการอินเทอร์เน็ต เป็นต้น ในประเทศลาว
และ ประเทศกัมพูชา ซึ่งบริษัทฯ
มีความภูมใจที่ได้เป็นส่วนหนึ่งที่มีส่วนร่วมในการพัฒนาระบบสาธารณูปโภคขั้นพื้นฐานให้แก่ประเทศเพื่อนบ้าน
โดยบริษัทฯ ได้นำเทคโนโลยีโทรศัพท์ที่ทันสมัยมาให้บริการในทั้งสองประเทศ
โดยปัจจุบันมีการให้บริการทั้งระบบ GSM และ CDMA
นอกจากนั้นยังได้นำเทคโนโลยีไอพีสตาร์ไปใช้ในการขยายเครือข่ายโทรศัพท์ในประเทศลาวอีกด้วย

CamShin และ LTC ได้รับอนุญาตให้บริการโทรศัพท์ระบบ 3G
ซึ่งขณะนี้ได้เริ่มในการวางแผนติดตั้งเพื่อพร้อมให้บริการในช่วงไตรมาสที่ 2 ของปี 2550
ส่วนที่ 3 การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธนฑิต เจริญจันทร์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายธนฑิต เจริญจันทร์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ----------------------- ------------------------ -----------------------
  ชื่อ                      ตำแหน่ง                   ลายมือชื่อ

  1. นายบุญคลี ปลั่งศิริ        กรรมการผู้มีอำนาจ           

  2. ดร. ดำรง เกษมเศรษฐ์   กรรมการผู้มีอำนาจ           

  3. นางศิริเพ็ญ สีตสุวรรณ     กรรมการผู้มีอำนาจ           

  ผู้รับมอบอำนาจ                                      

  นายธนฑิต เจริญจันทร์        ผู้จัดการสำนักบัญชีและการเงิน   
  ----------------------- ------------------------ -----------------------
4. การวิจัยและพัฒนา

โปรดดูหัวข้อที่ 6 เรื่องโครงการในอนาคต
10. การควบคุมภายใน

ในการประชุมคณะกรรมการบริษัท ครั้งที่ 1/2544 เมื่อวันที่ 26 กุมภาพันธ์ 2544
โดยมีคณะกรรมการตรวจสอบเข้าร่วมประชุมด้วย
คณะกรรมการได้ประเมินระบบการควบคุมภายในของบริษัท ด้านต่างๆ 5 ส่วน คือ องค์กร และ
สภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร ระบบสารสนเทศ
และการสื่อสารข้อมูล และระบบติดตามแล้วเห็นว่า บริษัทมีความควบคุมภายในที่เพียงพอแล้ว
นอกจากนี้ผู้สอบบัญชีภายนอกของบริษัท คือ บริษัท ไพร้ซวอเตอร์เฮ้าส์คูเปอร์ส เอบีเอเอส จำกัด
ซึ่งเป็นผู้ตรวจสอบงบการเงินประจำงวดปี 2543
ได้ให้ความเห็นว่าไม่พบข้อบกพร่องที่มีสาระสำคัญเกี่ยวกับระบบควบคุมภายในของบริษัท

รายงานคณะกรรมการตรวจสอบ

คณะกรรมการตรวจสอบประกอบด้วยกรรมการอิสระซึ่งได้รับแต่งตั้งจากคณะกรรมการของบริษัทฯ
ให้ปฏิบัติหน้าที่ตั้งแต่วันที่ 8 ธันวาคม 2542 กรรมการทุกท่านไม่ได้เป็นผู้บริหาร เจ้าหน้าที่
หรือลูกจ้างของบริษัท

ในปี 2543 คณะกรรมการตรวจสอบได้มีการประชุม 13 ครั้ง และในการประชุมได้พิจารณา
และให้ความเห็นชอบงบการเงินประจำปี
และงบการเงินระหว่างกาลก่อนเสนอให้คณะกรรมการบริษัทฯ พิจารณา สอบทานแผนการตรวจสอบ
และรายงานของผู้ตรวจสอบภายใน และผู้สอบบัญชีของบริษัทฯ
สอบทานการเปิดเผยรายการเกี่ยวโยง ซึ่งได้รับความร่วมมือจากฝ่ายบริหาร ผู้ตรวจสอบภายใน
และผู้สอบบัญชีภายนอกเป็นอย่างดี

จากรายงานผลการสอบทานระบบการควบคุมภายในของผู้ตรวจสอบภายในและรายงานของผู้สอบบัญชีจากภายนอก
ตลอดจนได้ร่วมหารือกับผู้ตรวจสอบภายใน คณะกรรมการตรวจสอบได้พิจารณาแล้ว เห็นว่า บริษัทฯ
มีระบบการควบคุมภายใน โดยรวมอยู่ในเกณฑ์ที่ดี ไม่มีข้อบกพร่องที่เป็นสาระสำคัญ
และงบการเงินของบริษัทฯ ได้จัดทำขึ้นตามหลักการบัญชี ที่รับรองทั่วไป

อนึ่ง คณะกรรมการตรวจสอบได้เสนอต่อคณะกรรมการบริษัท ให้พิจารณาเสนอ นางสาวแน่งน้อย
เจริญทวีทรัพย์ หรือ นายสุชาติ เหลืองสุรสวัสดิ์ หรือ นายประสัณห์ เชื้อพานิช
แห่งบริษัทไพร้ซวอเตอร์เฮ้าส์คูเปอร์ส เอบีเอเอส จำกัด เป็นผู้สอบบัญชีของบริษัทประจำปี 2544
เพื่อนำเสนอที่ประชุมผู้ถือหุ้นอนุมัติต่อไป

นางนิลยา มาลากุล ณ อยุธยา

ประธานคณะกรรมการตรวจสอบ (แทน)

วันที่ 22 กุมภาพันธ์ 2544
ส่วนที่ 2 บริษัทที่ออกหลักทรัพย์

บริษัท ชินแซทเทลไลท์ จำกัด (มหาชน) (บริษัทฯ หรือ SATTEL) เดิมชื่อบริษัท ชินวัตร
แซทเทลไลท์ จำกัด (มหาชน) ประกอบธุรกิจทางด้านบริการสื่อสารดาวเทียม โดยทำหน้าที่จัดสร้าง
จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม
และบริหารโครงการดาวเทียมตลอดอายุสัมปทาน ปัจจุบันบริษัทฯ มีทุนจดทะเบียน 5,500 ล้านบาท
ทุนชำระแล้ว 4,375 ล้านบาท โดยมีบริษัท ชิน คอร์ปอเรชั่นส์ จำกัด (มหาชน) (SHIN)
ถือหุ้นในบริษัทฯ ทั้งทางตรงและทางอ้อมรวมร้อยละ 51.53 บริษัทฯ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม 2537

ที่ตั้งสำนักงานของบริษัทฯ มีดังต่อไปนี้

1. สำนักงานใหญ่ เลขที่ 414 ถนนพหลโยธิน แขวงสามเสนใน เขตพญาไท กรุงเทพมหานคร

โทรศัพท์ (662) 299-5000

โทรสาร (662) 299-5224

2. สำนักงานสาขาที่ 1 เลขที่ 41/103 ถนนรัตนาธิเบศร์ อ.เมือง จ.นนทบุรี

โทรศัพท์ (662) 591-0736

โทรสาร (662) 591-0705

3. สำนักงานสาขาที่ 2 เลขที่ 50 หมู่ที่ 1 ตำบลบ่อเงิน อำเภอลาดหลุมแก้ว จังหวัดปทุมธานี

โทรศัพท์ (662) 976-3007-17

โทรสาร (662) 976-3001

เลขทะเบียน บมจ. 163

Homepage www.thaicom.net
แบบแสดงรายการข้อมูลประจำปี

สิ้นสุดวันที่

31 ธันวาคม 2543

บริษัท ชินแซทเทลไลท์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1-3

ส่วนที่ 2 บริษัทที่ออกหลักทรัพย์ 4

1. ปัจจัยความเสี่ยง 5-13

2. ลักษณะการประกอบธุรกิจ 14-22

3. การประกอบธุรกิจของแต่ละสายผลิตภัณฑ์ 23-56

4. การวิจัยและพัฒนา 57

5. ทรัพย์สินที่ใช้ในการประกอบธุรกิจ 58-62

6. โครงการในอนาคต 63-64

7. ข้อพิพาททางกฎหมาย 65

8. โครงสร้างเงินทุน 66-69

9. การจัดการ 70-75

10. การควบคุมภายใน 76

11. รายการระหว่างกัน 77-88 12. ฐานะการเงินและผลการดำเนินงาน 89-109

13. ข้อมูลอื่นที่เกี่ยวข้อง 110

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
7. ข้อพิพาททางกฎหมาย

บริษัทฯ และ CSC ซึ่งเป็นบริษัทย่อย มีคดีที่ยังอยู่ในระหว่างการพิจารณาของศาล โดยเมื่อวันที่ 6
สิงหาคม 2540 และวันที่ 30 กันยายน 2540 บริษัทฯ และ CSC ได้ฟ้องบริษัท ไทยสกายเคเบิลทีวี
จำกัด (Thaisky) เพื่อเรียกค่าธรรมเนียมการใช้บริการและค่าเสียหายอื่น
อันเกิดจากการที่บริษัทฯ และ CSC
ได้ให้บริการการใช้วงจรดาวเทียมและการให้บริการรับส่งสัญญาณผ่านดาวเทียมแก่ Thaisky
เป็นจำนวนเงินรวมประมาณ 245.67 ล้านบาท พร้อมดอกเบี้ยในอัตราร้อยละ 7.5 ต่อปี
ตั้งแต่วันผิดนัดชำระหนี้จนถึงวันที่มีการชำระหนี้ บริษัทฯ และ CSC
ได้ตั้งค่าเผื่อหนี้สงสัยจะสูญเต็มจำนวนสำหรับยอดหนี้ค้างชำระของ Thaisky แล้ว

ต่อมาเมื่อวันที่ 9 มกราคม 2541 บริษัทฯ ได้ฟ้อง Thaisky เป็นคดีล้มละลาย และเมื่อวันที่ 21
กันยายน 2543ศาลได้พิพากษาให้ Thaisky เป็นบุคคลล้มละลาย
ขณะนี้อยู่ในระหว่างการดำเนินการบังคับคดีขายทอดตลาดทรัพย์สินของ Thaisky

ในวันที่ 27 กรกฎาคม 2544 ศาลได้มีคำสั่งให้นำทรัพย์สินของลูกหนี้ (Thaisky)
ออกขายทอดตลาดเป็นครั้งแรก ซึ่งสามารถขายทรัพย์สินได้บางส่วน
และทรัพย์สินของลูกหนี้ที่เหลือจะนำออกขายทอดตลาดครั้งต่อไปในวันที่ 31 สิงหาคม 2544

ซึ่งผลแห่งคดีดังกล่าวไม่กระทบต่อการดำเนินงานของบริษัทฯ และ CSC
ส่วนที่ 3 การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่าข้อมูล
ดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธนฑิต เจริญจันทร์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายธนฑิต เจริญจันทร์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ----------------------- ------------------------ -----------------------
  ชื่อ                      ตำแหน่ง                   ลายมือชื่อ

  1. นายบุญคลี ปลั่งศิริ        กรรมการผู้มีอำนาจ           

  2. ดร. ดำรงค์ เกษมเศรษฐ์  กรรมการผู้มีอำนาจ           

  3. นางศิริเพ็ญ สีตสุวรรณ     กรรมการผู้มีอำนาจ           

  ผู้รับมอบอำนาจ                                      

  นายธนฑิต เจริญจันทร์        ผู้จัดการสำนักบัญชีและการเงิน   
  ----------------------- ------------------------ -----------------------
ส่วนที่ 1 ข้อมูลสรุปของบริษัท (Executive Summary) 

บริษัท ชินแซทเทลไลท์ จำกัด (มหาชน) (บริษัทฯ)
ถูกจัดตั้งขึ้นเพื่อดำเนินโครงการดาวเทียมสื่อสารแห่งชาติภายใต้สัมปทานจากกระทรวงคมนาคม
ในปัจจุบันบริษัทฯได้มีการจัดส่งดาวเทียมไทยคมขึ้นสู่วงโคจรแล้วจำนวน 3 ดวง คือ
ดาวเทียมไทยคม 1A ณ ตำแหน่งวงโคจรที่ 120 องศาตะวันออก ดาวเทียมไทยคม 2
และดาวเทียมไทยคม 3 อยู่ ณ ตำแหน่งวงโคจรที่ 78.5 องศาตะวันออก
ซึ่งช่องสัญญาณของดาวเทียมไทยคมทั้ง 3 ดวง ประกอบไปด้วยช่องสัญญาณย่านความถี่ C-Band และ
Ku-Band จำนวนรวมทั้งสิ้น 44 ทรานสพอนเดอร์ และ18 ทรานสพอน-เดอร์ ตามลำดับโดยมี
กลุ่มลูกค้าหลักจำแนกตามลักษณะการใช้งานดาวเทียม สามารถแบ่งได้ 3 ประเภท คือ กลุ่มสื่อสาร
(Telecommunications Segment) กลุ่มแพร่กระจายสัญญาณ (Broadcasting Segment)
และ กลุ่มอินเตอร์เน็ต (Internet Segment)

บริษัทในเครือของบริษัท ชินแซทเทลไลท์ จำกัด (มหาชน) ประกอบด้วย

บริษัท ชิน บรอดแบนด์ อินเตอร์เน็ต(ประเทศไทย) จำกัด (SBI)
ผู้ให้บริการที่เกี่ยวข้องกับธุรกิจอินเตอร์เน็ต เช่น บริการเช่าพื้นที่เวบไซต์
บริการร่วมใช้เซิร์ฟเวอร์(Server) การพาณิชย์อิเล็กทรอนิกส์ การจดทะเบียนชื่อ โดเมน
(Domain Name)

บริษัท ซี.เอส. คอมมิวนิเคชั่นส์ จำกัด (CSC) ให้บริการสถานีภาคพื้นดินไทยคม
เพื่อรับส่งสัญญาณโทรทัศน์ผ่านดาวเทียม บริการบีบอัดและผสมสัญญาณ
บริการเก็บข่าวเคลื่อนที่ผ่านดาวเทียม รวมทั้งบริการเสริมทางด้านโทรคมนาคมอื่นๆ
และเป็นผู้ให้บริการเครือข่ายอินเตอร์เน็ต ภายใต้ชื่อ ซีเอส อินเตอร์เน็ต (CS Internet)

Shenington Investment Pte Ltd. (Shenington) เป็น Holding Company
ซึ่งลงทุนในธุรกิจโทรคมนาคมในต่างประเทศ ซึ่งปัจจุบันมีการลงทุนใน 2 บริษัท ได้แก่

-   บริษัท ลาว เทเลคอมมิวนิเคชั่นส์ จำกัด (LTC)
    เป็นบริษัทที่ดำเนินธุรกิจโทรคมนาคมรวมถึงการให้บริการโทรศัพท์พื้นฐาน (Fixed Line)
    และโทรศัพท์มือถือ (Cellular Phone) รวมทั้งยังเป็นผู้ให้บริการสายเช่า
    และบริการอินเตอร์เน็ตในประเทศสาธารณรัฐประชาธิปไตยประชาชนลาว

-   บริษัท กัมพูชา ชินวัตร จำกัด (CamShin)
    เป็นบริษัทที่ดำเนินธุรกิจการให้บริการโทรศัพท์พื้นฐานภายใต้ระบบ Wireless Local Loop
    : WLL 450 MHz และ WLL 1800 MHz และโทรศัพท์เคลื่อนที่ภายใต้ระบบ Digital
    Phone Services (GSM) 1800 MHz

บริษัท ไอพีสตาร์ จำกัด ซึ่งจดทะเบียนที่ประเทศ British Virgin Islands
โดยมีวัตถุประสงค์เพื่อเป็นผู้จัดจำหน่ายช่องสัญญาณดาวเทียมของดาวเทียมไอพีสตาร์

โครงการไอพีสตาร์
เป็นระบบดาวเทียมบรอดแบนด์ที่ได้รับการออกแบบเพื่อรองรับการให้บริการอินเตอร์เน็ตความเร็วสูง
ในปี 2544 บริษัทฯเริ่มดำเนินกิจกรรมทางการตลาดของระบบดาวเทียมไอพีสตาร์
โดยเริ่มให้บริการในระยะที่ 1
คือการให้บริการระบบเทอร์มินอลของไอพีสตาร์ที่สามารถใช้กับดาวเทียมไทยคม 3
ทั้งนี้คาดว่าดาวเทียมไอพีสตาร์จะพร้อมให้บริการอย่างเต็มรูปแบบภายในปี 2546

ผลการดำเนินงานในปี 2544 บริษัทฯมีกำไรจากการดำเนินงานรวมทั้งสิ้น 1,688 ล้านบาท
ซึ่งเพิ่มขึ้นจาก 1,403 ล้านบาท คิดเป็น 20% กำไรก่อนดอกเบี้ย, ภาษี และค่าเสื่อมราคา
และค่าตัดจำหน่าย (EBITDA) เพิ่มขึ้น 14% และมีผลกำไรสุทธิ 1,563 ล้านบาท เพิ่มขึ้น 120%
เมื่อเปรียบเทียบกับรอบระยะเวลาเดียวกันของปี 2543
10. การควบคุมภายใน

ในการประชุมคณะกรรมการบริษัท ครั้งที่ 2/2545 เมื่อวันที่ 20 กุมภาพันธ์ 2545
โดยมีคณะกรรมการตรวจสอบเข้าร่วมประชุมด้วย
คณะกรรมการได้ประเมินความเพียงพอของระบบการควบคุมภายในของบริษัท ด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม เห็นว่า
บริษัทมีความควบคุมภายในและการกำกับดูแลกิจการที่เพียงพอแล้ว
นอกจากนี้ผู้สอบบัญชีภายนอกของบริษัท คือ บริษัท ไพร้ซวอเตอร์เฮ้าส์คูเปอร์ส เอบีเอเอส จำกัด
ซึ่งเป็นผู้ตรวจสอบงบการเงินประจำงวดปี 2544
ได้ให้ความเห็นว่าไม่พบข้อบกพร่องที่มีสาระสำคัญเกี่ยวกับระบบควบคุมภายในของบริษัท

รายงานคณะกรรมการตรวจสอบ

คณะกรรมการตรวจสอบได้รับการแต่งตั้งขึ้น ตามมติคณะกรรมการบริษัท เมื่อวันที่ 8 ธันวาคม 2542
ประกอบด้วย กรรมการอิสระ 3 ท่านคือ ศาสตราจารย์ หิรัญ รดีศรี
เป็นประธานคณะกรรมการตรวจสอบ นางนิลยา มาลากุล ณ อยุธยา และ นางชรินทร วงศ์ภูธร
เป็นกรรมการตรวจสอบ โดยมี นายศิวะรักษ์ พินิจารมณ์
ผู้จัดการสำนักตรวจสอบภายในของบริษัทเป็นเลขานุการคณะกรรมการตรวจสอบ

ในปี 2544 คณะกรรมการตรวจสอบจัดให้มีการประชุมทั้งสิ้น 13 ครั้ง โดยในบางครั้ง
ได้มีการหารือร่วมกับผู้สอบบัญชี และผู้บริหารที่เกี่ยวข้อง ซึ่งมีการพิจารณาเรื่องสำคัญ สรุปได้ดังนี้

1.  สอบทานงบการเงินรายไตรมาสและประจำปีก่อนเสนอให้คณะกรรมการบริษัทพิจารณาโดยให้ความสำคัญกับการปฏิบัติตามมาตรฐานการบัญชี
    รายการกับบริษัทที่เกี่ยวข้องกัน รวมทั้งรายการที่อาจก่อให้เกิดความขัดแย้งทางผลประโยชน์

2.  พิจารณารายงานผลการตรวจสอบภายในของสำนักตรวจสอบภายใน
    ซึ่งได้ปฏิบัติงานตรวจสอบภายในตามแผนการตรวจสอบประจำปี
    เพื่อประเมินประสิทธิภาพของระบบควบคุมภายในโดยรวม ทั้งนี้
    ในส่วนที่สำนักตรวจสอบภายในได้ดำเนินการไปแล้วได้รับการยืนยันว่า
    มีระบบควบคุมภายในเพียงพอ

3.  สอบทานให้บริษัทฯถือปฏิบัติตามข้อพึงปฏิบัติที่ดีสำหรับบริษัทจดทะเบียนตามประกาศตลาดหลักทรัพย์แห่งประเทศไทย
    รวมทั้งปฏิบัติตามระเบียบและข้อกำหนดของทางการ

4.  เสนอความเห็นต่อฝ่ายบริการและคณะกรรมการบริษัท
    เพื่อปรับปรุงแก้ไขระบบควบคุมภายในให้เหมาะสมและรัดกุมยิ่งขึ้น

คณะกรรมการตรวจสอบสามารถขอข้อมูลได้โดยไม่จำกัด
และสามารถปรึกษาหารือเป็นการเฉพาะกับฝ่ายจัดการ
สำนักตรวจสอบภายในและผู้สอบบัญชีภายนอกได้อย่างเต็มที่ คณะกรรมการตรวจสอบมีความเห็นว่า
บริษัทฯมีระบบควบคุมภายในที่เพียงพอ
สำหรับระบบงานที่ได้มีการประเมินประสิทธิภาพการควบคุมภายในไปแล้ว

สำหรับปี 2545 คณะกรรมการตรวจสอบ ได้เสนอต่อคณะกรรมการบริษัทให้แต่งตั้ง บริษัท
ไพรซ์วอเตอร์เฮาส์ คูเปอร์ เอบีเอเอส จำกัด เป็นผู้สอบบัญชีของบริษัทฯ ต่อไปอีกปีหนึ่ง
เพื่อนนำเสนอต่อที่ประชุมสามัญผู้ถือหุ้น อนุมัติ ต่อไป

ศาสตราจารย์ หิรัญ รดีศรี

ประธานคณะกรรมการตรวจสอบ

27 กุมภาพันธ์ 2545
ส่วนที่2 บริษัทที่ออกหลักทรัพย์

บริษัท ชินแซทเทลไลท์ จำกัด (มหาชน) (บริษัทฯ หรือ SATTEL) เดิมชื่อบริษัท ชินวัตร
แซทเทลไลท์ จำกัด (มหาชน) ประกอบธุรกิจทางด้านบริการสื่อสารดาวเทียม โดยทำหน้าที่จัดสร้าง
จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม
และบริหารโครงการดาวเทียมตลอดอายุสัมปทาน ปัจจุบันบริษัทฯ มีทุนจดทะเบียน 5,500 ล้านบาท
ทุนชำระแล้ว 4,375 ล้านบาท โดยมีบริษัท ชิน คอร์ปอเรชั่น จำกัด (มหาชน) (SHIN)
ถือหุ้นในบริษัทฯ ทั้งทางตรงและทางอ้อมรวมร้อยละ 51.53 บริษัทฯ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม 2537

ที่ตั้งสำนักงานของบริษัทฯ มีดังต่อไปนี้

1. สำนักงานใหญ่ เลขที่ 414 ถนนพหลโยธิน แขวงสามเสนใน เขตพญาไท

จังหวัด กรุงเทพมหานคร

โทรศัพท์ (662) 299-5000

โทรสาร (662) 299-5224

2. สำนักงานสาขาที่ 1 เลขที่ 41/103 ถนนรัตนาธิเบศร์ อำเภอเมือง จังหวัด นนทบุรี

โทรศัพท์ (662) 591-0736

โทรสาร (662) 591-0705

3. สำนักงานสาขาที่ 2 เลขที่ 50 หมู่ที่ 1 ตำบลบ่อเงิน อำเภอลาดหลุมแก้ว จังหวัด ปทุมธานี

โทรศัพท์ (662) 976-3007-17

โทรสาร (662) 976-3001

เลขทะเบียน บมจ. 163

Homepage www.thaicom.net
แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ชินแซทเทลไลท์ จำกัด (มหาชน)

(Shin Satellite Public Company Limited)

สารบัญ

 หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 14

3.  การประกอบธุรกิจของแต่ละสายผลิตภัณฑ์ 22

4.  การวิจัยและพัฒนา 50

5.  ทรัพย์สินที่ใช้ในการประกอบธุรกิจ 51

6.  โครงการในอนาคต 57

7.  ข้อพิพาททางกฎหมาย 60

8.  โครงสร้างเงินทุน 61

9.  การจัดการ 65

10. การควบคุมภายใน 71

11. รายการระหว่างกัน 73

12. ฐานะการเงินและผลการดำเนินงาน 80

13. ข้อมูลอื่นที่เกี่ยวข้อง 96

ส่วนที่ 3 การรับรองความถูกต้องของข้อมูล 

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท และบริษัทย่อย

เอกสารแนบ 2 สรุปรายละเอียดของสัญญาสัมปทานของบริษัท และบริษัทย่อย
7. ข้อพิพาททางกฎหมาย

บริษัทฯ และ CSC ซึ่งเป็นบริษัทย่อย มีคดีที่ยังอยู่ในระหว่างการพิจารณาของศาล โดยเมื่อวันที่ 6
สิงหาคม 2540 และวันที่ 30 กันยายน 2540 บริษัทฯ และ CSC ได้ฟ้องบริษัท ไทยสกายเคเบิลทีวี
จำกัด (Thaisky) เพื่อเรียกค่าธรรมเนียมการใช้บริการและค่าเสียหายอื่น
อันเกิดจากการที่บริษัทฯ และ CSC
ได้ให้บริการการใช้วงจรดาวเทียมและการให้บริการรับส่งสัญญาณผ่านดาวเทียมแก่ Thaisky
เป็นจำนวนเงินรวมประมาณ 245.67 ล้านบาท พร้อมดอกเบี้ยในอัตราร้อยละ 7.5 ต่อปี
ตั้งแต่วันผิดนัดชำระหนี้จนถึงวันที่มีการชำระหนี้ บริษัทฯ และ CSC
ได้ตั้งค่าเผื่อหนี้สงสัยจะสูญเต็มจำนวนสำหรับยอดหนี้ค้างชำระของ Thaisky แล้ว

ต่อมาเมื่อวันที่ 9 มกราคม 2541 บริษัทฯ ได้ฟ้อง Thaisky เป็นคดีล้มละลาย และเมื่อวันที่ 21
กันยายน 2543ศาลได้พิพากษาให้ Thaisky เป็นบุคคลล้มละลาย
ขณะนี้อยู่ในระหว่างการดำเนินการบังคับคดีขายทอดตลาดทรัพย์สินของ Thaisky

ในวันที่ 27 กรกฎาคม 2544 ศาลได้มีคำสั่งให้นำทรัพย์สินของลูกหนี้ (Thaisky)
ออกขายทอดตลาดเป็นครั้งแรก ซึ่งสามารถขายทรัพย์สินได้บางส่วน
และทรัพย์สินของลูกหนี้ที่เหลือได้ถูกนำออกขายทอดตลาดเสร็จแล้วเมื่อวันที่ 31 สิงหาคม 2544
ขณะนี้เจ้าพนักงานพิทักษ์ทรัพย์กำลังอยู่ในระหว่างเฉลี่ยเงินที่ได้จากการขายทอดตลาดทรัพย์สินของลูกหนี้ให้กับเจ้าหนี้แต่ละรายอยู่

ซึ่งผลแห่งคดีดังกล่าวไม่กระทบต่อการดำเนินงานของบริษัทฯ และ CSC
ส่วนที่ 3 การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธนฑิต เจริญจันทร์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายธนฑิต เจริญจันทร์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

+-----------------------+-----------------------+-----------------------+
| ชื่อ                    | ตำแหน่ง                | ลายมือชื่อ               |
+-----------------------+-----------------------+-----------------------+
| 1. นายบุญคลี ปลั่งศิริ      | กรรมการผู้มีอำนาจ        |                       |
+-----------------------+-----------------------+-----------------------+
| 2. ดร. ดำรง เกษมเศรษฐ์ | กรรมการผู้มีอำนาจ        |                       |
+-----------------------+-----------------------+-----------------------+
| 3. นางศิริเพ็ญ สีตสุวรรณ   | กรรมการผู้มีอำนาจ        |                       |
+-----------------------+-----------------------+-----------------------+
| ผู้รับมอบอำนาจ           |                       |                       |
+-----------------------+-----------------------+-----------------------+
| นายธนฑิต เจริญจันทร์      | ผู้ช่วยกรรมการผู้อำนวยการ  |                       |
|                       |                       |                       |
|                       | ส่วนงานการเงินและบัญชี    |                       |
+-----------------------+-----------------------+-----------------------+